open-index/open-wikipedia-markdown huggingface dataset:
Kjønna formeiring

**Kjønna formeiring** eller *seksuell reproduksjon* er ei form for formeiring der arvematerialet frå to organismar blir brukt til å danna avkom, til forskjell frå ukjønna formeiring, der berre éin organisme er opphav til avkom. Bakteriell konjugasjon er ein liknande prosess for utveksling av arvemateriale blant bakteriar, men er ikkje det same som kjønna formeiring.

Kjønna formeiring er den viktigaste formeiringsmåten for fleircella organismar: Nesten alle dyr og, i det minste delar av tida, plantar. Det eldste kjende dømet på kjønna formeiring er frå eukaryotar (raudalgen *Bangiomorpha pubescens*) som levde under steniumtida, for mellom 1 og 1,2 milliardar år sidan.  Kjønna formeiring spreidde seg, truleg fordi det tillét utviklinga av komplekse fleircella organismar. Ein annan fordel er genetisk rekombinasjon som gjer at foreldre kan ha avkom der genene er rekombinerte, det vil seia at avkommet er forskjellig frå foreldra og innbyrdes. Dette kan gjeva ei heil gruppe evolusjonære føremoner.

Innan kjønna formeiring finn ein to viktige prosessar: Meiose, celledeling som fører til halvering av kromosomtalet i nye kjønnsceller, og befrukting, der to ulike kjønnsceller smelter saman og oppnår det fulle kromosomtalet ved å blanda arvematerialet. Ein art kan ha kjønna formeiring der indidivid har eitt av to kjønn, i mange høve hannkjønn og hokjønn, etter kva type kjønnscelle dei produserer. Ulike kombinasjonar av kjønnsceller er mogleg: *[[Isogami]]*, der kjønnscellene frå dei ulike organismane er like kvarandre, og *[[heterogami]]*, der dei er ulike. *Oogami* er ei form for heterogami der eine kjønnscella, eggcella, er stor og urørleg, medan den andre typen, sædcella, er liten og rørleg.

## Kjelder

**Denne artikkelen bygger på «[[:en:Sexual reproduction|Sexual reproduction]]» frå ,  den 26. februar 2011.*
Georg Christoph Lichtenberg

**Georg Christoph Lichtenberg** () var ein tysk vitskapsmann, satirikar og anglofil. Som vitskapsmann var han ein av dei første som dreiv eksperimentell fysikk i Tyskland. I dag er han mest kjend for notisbøkene sine, som han sjølv kalla *Sudelbücher*, og for oppdaginga av dei rare tre-liknande mønstera som ein i dag kallar Lichtenberg-figurar.

Han var professor i naturvitskap, matematikk og astronomi i Göttingen. Her vakte han oppsikt med forelesningane sine om eksperimentalfysikken. Det litterære ryet hans beror på dei ironisk-andfulle aforismane hans (Aphorismen, 5 bd., 1. fullstendige utg. 1902–08), der han viser seg som ein representant for opplysingstida.

## Kjelder

**Denne artikkelen bygger på «[[:en:Georg Christoph Lichtenberg|Georg Christoph Lichtenberg]]» frå ,  den 26. februar 2011.*  
 

## Bakgrunnsstoff
*The Lichtenberg Society
*Originale tekstar på Projekt Gutenberg
Ulriksbanen

**Ulriksbanen** er ein totausbane i Bergen. Banen går frå Haukelandsbakken ovanfor Haukeland Universitetssjukehus og opp til eit av byens høgaste fjell, Ulriken (643 moh). Svevebanen har ei lengd på 1120 meter og turen tek 6 minutt. Utsikta undervegs, og frå toppen, er formidabel. Dei to gondolane heiter *Perle* og *Bruse*, og kvar har plass til 20 passasjerar pluss fører. Ved øvre stasjon (607 moh.) er det ein kafe og restaurant og godt turterreng.

## Historie
Ulriksbanen blei bygd av eit sveitsisk firma i 1961. Banen var stengd i 2008, men opna igjen 1. mai 2009. 

9. juli 1974 fall den eine gondolen ned og fire menneske mista livet.

## Stasjonar
}

|}

## Bakgrunnsstoff
Offisiell nettstad
Oppreist

**Oppreist** eller **opprør** er væpna reising mot riksskipnaden eller styresmaktene. Etter folkeretten vert oppreist tydt som ei nasjonal sak, minder opprørarane vert godtekne som ein krigførande part. Ved alle høve strid det mot folkeretten at andre statar stør ein oppreist.

Etter den norske straffelova frå 22. mai 1902 §§ 98 og 99 vert oppreist straffa med mellom 5 og 20 år i fengsel - ved særlege høve opp til 21 år. Etter den militære straffelova paragraf 52 er ein oppreist at fleire personar i hærtenesta saman freistar øva vald eller tvang mot eller neittar å lyda ordrane til nokon av høgre rang eller mynd. Oppreist vert straffa strengt - ved særlege høve med livstid.

## Kjelder
Torbjørn Falkanger

**Torbjørn Getz Falkanger** () var ein norsk skihoppar, fødd i Strinda i Sør-Trøndelag. Han vann sølvmedaljen i hopprennet under Vinter-OL 1952 i Oslo. Med startnummer 38 av dei 44 deltakarane hoppa han i fyrste omgang 68 meter og leia med eitt poeng på Arnfinn Bergmann. Men i andre omgangen landa han på 64 meter, eit hopp som gjorde at han hamna 4,5 poeng bak Bergmann, som hadde hoppa på eit tidleg startnummer. Under opninga av vinterleikane avla Falkanger den olympiske eiden.

Falkanger vart noregsmeister i skihopp tre gongar; 1949, 1950 og 1954. I tillegg tok han sølv i 1952 og bronse i 1953. Sesongane 1949 og 1950 vann han også hopprennet i Holmenkollen. Under VM i 1950 i Lake Placid kom han på femteplassen. I det neste VM på ski, i Falun 1954, vart han nummer seks.

Falkanger var medlen av Byåsen IL, og vart tildelt Holmenkollmedaljen i 1953.

### Besteplasseringar i internasjonale meisterskap og renn
*1948: Nr 5 i Holmenkollen
*1949: Vinnar av Hollmenkollrennet
*1950: Vinnar av Hollmenkollrennet. Nr 5 i VM i Lake Placid
*1952: Sølvmedalje i OL i Holmenkollen
*1953: Nr 3 i Hollmenkollen
*1954: Nr 6 i VM i Falun
*1955: Nr 2 både i Holmenkollen og i Svenska skidspelen i Nässjö

### Medaljar og besteplasseringar i noregsmeisterskap
*1949: Gullmedalje
*1950: Gullmedalje
*1952: Sølvmedalje i Porsgrunn
*1953: Bronsemedalje
*1954: Gullmedalje på Kongsvinger
*1955: Nr 4 på Voss

Et par månader føre Vinter-OL 1956 fall Falkanger i Holmenkollen og pådrog seg ein skade som sette stoppar for hans tid som aktiv skihoppar.

## Kjelder
*P. Chr. Andersen: *Den nye olympiaboken*. Oslo, 1957
*Bokmålwikipedia
Disney XD Skandinavia

**Disney XD Skandinavia** (eller **Disney XD**) er ein fjernsynskanal for born, kringkasta i Noreg, Sverige, Danmark, Finland, Island, Algerie, Bahrain, Djibouti, Egypt, Irak, Jordan, Kuwait, Libanon, Libya, Mauritania, Marokko, Oman, Palestina, Qatar, Saudi-Arabia, Sudan, Syria, Tunisia, Dei sameinte arabiske emirata, Vest-Sahara og Jemen.
Eidsvoll kyrkje

**Eidsvoll kyrkje** er ei krosskyrkje (kyrkje med grunnplan forma som ein kross) bygd i stein i Eidsvoll kommune på Romerike i Akershus fylke, Borg bispedømme. Den eldste parten av kyrkja er frå mellomalderen, om lag 1200, men slik kyrkja no står, er ho eit resultat av fleire oppattbyggingar etter brann, utvidingar og restaureringar. Dei gamle kyrkjebøkene vart òg øydelagde i ein brann.
Eidsvoll kyrkje kan vere den eldste krosskyrkja i stein i Noreg. Kong Olav den heilage skal ha vore til messe i «Eids kyrkju» i 1017, og sørskipet i kyrkja skal ha hatt eit Olavsaltar, altså eit altar for den Sankt Olav som kongen vart gjort til nokre få år etter at han vart drepen under slaget på Stiklestad.

Kyrkjeområdet har vore eit sentrum i gamal tid. I nærleiken av kyrkja finst ein hulveg som har vore nytta i fleire hundre år, og Tingvoll der Eidsivatinget hadde sin samlingar i mellomalderen, ligg attmed kyrkja. Arkeologiske utgravingar og granskingar som vart gjort i grunnen innanfor koret og tverrskipet i kyrkja i samband med restaureringsarbeid i 1964 og 1965, fekk fram kristne aust-vestorienterte gravleggingar som var eldre enn kyrkja; dei døde var lagt i enkle kister av tre utan gravgods av noko slag. Då somme av gravene dels låg under murveggane på kyrkja, andre i jordlag med stein og kalk som var falle ned under byggjearbeidet på kyrkja, er det grunn til å rekne med at det har stått ei eldre kyrkje på staden med ei litt anna plassering, truleg vest i det som no er tverrskipet på dagens kyrkje.

Eidsvoll kyrkje er restaurert 1885, 1965 og etter ein brann i 2000. Altertavla i kyrkja, frå 1765, vart restaurert etter ein brann i 1883, restaurert på nytt i 1915, seint på 1960-talet og på nytt etter brannen i 2000, då dei tre målarstykka i altertavla, som er måla med oljefargar på lerret med motiv frå Kristi lidingssoge, måtte takast hand om av konserveringsatelieret ved NIKU (Norsk Institutt for kulturminneforskning) i Oslo på grunn av brannskadar. Altertavla er ein trekonstruksjon i tre avtakande høgder i barokk stil, med eit målarstykka i nedste høgda som syner nattverden, i midterste høgda krossfestinga, og i øvste høgda Kristus som står opp frå dei døde.

## Bakgrunnsstoff
* 
* 
* Sigrid og Håkon Christie: Eidsvoll kirke i «Norges Kirker»
* Kirkesøk – Eidsvoll kirke
* 

Fil:Eidsvoll kirke, Akershus - Riksantikvaren-T042 01 0258.jpg|Eidsvoll kyrkje, bilete teke ein gong mellom 1870 og 1883
Fil:Eidsvoll kirke 3.JPG|Frå vest
Fil:Eidsvoll(07)Skibet set mod øst.JPG|Mot koret
Fil:Eidsvoll(08Altertavle).JPG|Altartavla frå 1765
Your Disco Needs You

«**Your Disco Needs You**» er ein discosong skriven av den australske songaren Kylie Minogue saman med Guy Chambers og Robbie Williams for det sjuande Minogue-albumet *[[Light Years]]* (2000). Han vart produsert av Guy Chambers og Steve Power.

## Informasjon
Songen vart utgjeven som den femte singelen frå albumet i byrjinga av 2001 i utvalde område og vart ein hit i Australia der han nådde tjuandeplass på hitlista. 

Den originale albumversjonen inneheld fire linjer talt på fransk. Under same økt spelte Minogue inn versjonar med desse linjene på andre språk inkludert tysk, spansk og japansk.

## Format og sporliste
;Tysk CD 1
# Your Disco Needs You – 3:32
# Your Disco Needs You (Almighty Mix Edit) – 3:29
# Your Disco Needs You (Almighty Mix) – 8:22
# Your Disco Needs You (German Version) – 3:32
# Password – 3:49

;Tysk CD 2
# Your Disco Needs You (Casino Mix) – 3:38
# Your Disco Needs You – 3:32
# Your Disco Needs You (Almighty Mix) – 8:22
# Please Stay (7th District Club Flava Mix) – 6:33

;Australsk CD
# Your Disco Needs You – 3:33
# Your Disco Needs You Almighty Mix Edit) – 3:29
# Your Disco Needs You Almighty Mix) – 8:22
# Your Disco Needs You (Casino Mix) – 3:38
# Your Disco Needs You (German Version) – 3:32
# Password – 3:49

## Topplisteplasseringar

## Kjelder
**Denne artikkelen bygger på «[[:nb:Your Disco Needs You|Your Disco Needs You]]» frå , den 26. februar 2011.*

## Bakgrunnsstoff
*''Your Disco Needs You'' på Allmusic
A Girl Like Me

***A Girl Like Me*** er det andre albumet til Rihanna og blei utgitt 19. april 2006.

## Innhald

## Kjelder

**Denne artikkelen byggjer på «[[:en:A Girl Like Me|A Girl Like Me]]» frå ,  den 27. februar 2011.*
Elektriske fenomen

**Elektriske fenomen** er vanlege eller uvanlege hendingar som kan forklarast ut frå elektrisitet. Elektriske fenomen er ein noko vilkårleg inndeling av elektromagnetiske fenomen.

Somme døme er: 

*Biefeld–Brown-effekt &mdash; Effekten vert ofte kalla elektrohydrodynamikk (EHD) eller stundom elektro-væskedynamikk, eit motbart til den kjende magnet-hydrodynamikken. 
*Berøringselektrifisering &mdash; Fenomenet der ein får elektrifisering ved kontakt. Når to lekamar rører kvarandre, kan stundom lekamane spontant bli ladd (ein negativ, ein positiv).
*Likestraum &mdash; Likestraum gjennom ein leiar som ein leidning frå høg til lågt potensial. 
*Elektroluminescens &mdash; Fenomenet der eit material utstråler lys når ein elektrisk straum passerer gjennom det, eller finst i eit sterkt elektrisk felt. 
*Elektrisk leiing &mdash; Rørsle av elektriske ladde partiklar gjennom eit overføringsmedium. 
*Elektrisk støyt &mdash; Fysiologisk reaksjon hos ein biologisk organisme når det passerer elektrisk straum gjennom kroppen. 
*Ferroelektrisk effekt &mdash; Fenomenet der visse ioniske krystallar kan syne eit spontant dipolmoment. 
*Induksjon &mdash;  Fenomen der eigenskapen til ein krets der energien vert lagra i form av eit elektromagnetisk felt. 
*Lyn &mdash;  kraftig naturleg elektrostatisk utlading under eit torevêr. Den brå elektriske utladinga produserer eit kraftig lys. 
*Fotokonduktivitet &mdash;  Fenomen der eit material vert meir leiande på grunn av absorpsjon av elektromagnetisk stråling som synleg lys, ultrafiolett lys eller gammastråling. 
*Fotoelektrisk effekt &mdash;  Utsending av elektron frå ei overflate (vanlegvis metallisk) når ho vert utsett for eller absorberer elektromagnetisk stråling (som synleg lys og ultrafiolett stråling). 
*Piezoelektrisk effekt &mdash; Kor mykje spenning visse krystall kan generere når dei vert utsett for mekanisk stress. 
*Pyroelektrisk effekt &mdash; Potensialet skapt i visse material når dei vert oppvarma. 
*Statisk elektrisitet &mdash;  Ei klasse fenomen som omfattar ubalanset ladning i ein lekam, typisk for ladningar med stor nok spenning til å produsere synleg tiltrekking, avvising og gneistar. 
*Gneistar &mdash; Elektrisk nedbryting av eit medium som vert produsert i ei plasmautladning, liknar gneisten som kjem når straum går gjennom eit normalt ikkje-leiande medium som luft. 
*Tellurisk straum &mdash; Ekstremt lågfrekvent elektrisk straum som skjer naturleg over store undergrunnsområde eller nær jordoverflata. 
*Termoelektrisk effekt &mdash; Seebeck-effekten, Peltier-effekten og Thomson-effekten
*Friksjonselektrisk effekt &mdash; Type kontaktelektrifisering der lekamar vert elektrisk ladd etter å ha kome i kontakt med kvarandre og så vert fråskilde. 

## Kjelder

**Denne artikkelen bygger på «[[:en:Electrical phenomena|Electrical phenomena]]» frå ,  den 27. februar 2011.*
Marly-la-Ville

**Marly-la-Ville** er ein kommunar i departmentet Val-d'Oise i Île-de-France nord i Frankrike. Kommunen har om lag 5500 innbyggjarar. 

## Kjelder

**Denne artikkelen bygger på «[[:en:Marly-la-Ville|Marly-la-Ville]]» frå ,  den 27. februar 2011.* 
*** oppgav desse kjeldene:*
*INSEE
*Association of Mayors of the Val d’Oise

## Bakgrunnsstoff
*Offisiell side (fransk)
*Mérimée database - kulturarv (fransk)
Loud

***Loud*** er Rihannas femte album og blei utgitt 12. november 2010.

## Innhald

## Kjelder


**Denne artikkelen byggjer på «[[:en:Loud (Rihanna album)|Loud]]» frå ,  den 27. februar 2011.*
Louis Guillaume Le Monnier

**Louis-Guillaume Le Monnier** (stundom skriven **Lemonnier**) () var ein fransk naturvitar. 

Han var fødd nær Vire som son av Pierre Le Monnier (1675&ndash;1757), som sjølv var vitskapsmann og medlem av Det franske vitskapsakademiet. Den eldre broren til Louis-Guillaume var astronomen Pierre Charles Le Monnier.

Louis-Guillaume Le Monnier arbeidde innan fysikk, geologi, medisin og botanikk. I 1739 deltok han på ekspedisjonen til César-François Cassini de Thury og Nicolas Louis de Lacaille for å strekkje meridianen til Paris og dokumentere gruver og geologien og botanikken langs ruta. Same året byrja han å arbeide på sjukehuset i Saint Germain en Laye som lækjar. Han forska på elektriske fenomen og sende straum frå eit Leydenglas gjennom ein leidning som var kring 1850 meter lang, og konkluderte med at straumen forplanta seg augneblikkleg i leidningen. Den seinare forskinga hans på elektriske fenomen omfatta torevêr og «finvêrstilhøve».

Publikasjonane var:

**Leçons de physique expérimentale, sur l'équilibre des liqueurs et sur la nature et les propriétés de l'air* (1742). 
**Observations d'histoire naturelle faites dans les provinces méridionales de France, pendant l'année 1739* (1744).
**Recherches sur la Communication de l'Elektriskité* (1746).
**Observations sur l'Elektriskité de l'Air* (1752).

## Kjelder

**Denne artikkelen bygger på «[[:en:Louis Guillaume Le Monnier|Louis Guillaume Le Monnier]]» frå ,  den 27. februar 2011.* 
*** oppgav desse kjeldene: <references/>*
Tiberius Cavallo

**Tiberius Cavallo** () var ein italiensk fysikarar og naturfilosof. 

Han var fødd i Napoli, der faren var fysikar. 

I 1771 kom han til England for å studere til å bli kjøpmann, men han gjekk snart inn mot vitskapen. Han gjorde fleire utbetringar på vitskaplege instrument. Han vart Fellow of the Royal Society i 1779..

Cavallo vert ofte omtalt i litteraturen som oppfinnar av Cavallo-multiplikatoren, eit apparat som vert nytta for å forsterke små elektriske ladingar, slik at dei kan observerast og målast i eit elektroskop. Han arbeidde med kjøleteknikk og arbeidet hans påverka pioner-ballongføraren Jean-Pierre Blanchard. 

## Verk

Han publiserte fleire verk innan forskjellige retningar i fysikk, inkludert: 
* *A Complete Treatise on Electricity* (1777)
* *Treatise on the Nature og Properties of Air and other permanently Elastic Fluids* (1781)
* *History og Practice of Aerostation* (1785)
* *Treatise on Magnetism* (1787)
* *Elements of Natural and Experimental Philosophy* (1803)
* *Theory and Practice of Medical Electricity* (1780)
* *Medical Properties of Factitious Air* (1798).

## Kjelder

**Denne artikkelen bygger på «[[:en:Tiberius Cavallo|Tiberius Cavallo]]» frå ,  den 27. februar 2011.* 
*** oppgav desse kjeldene:*
**
Giovanni Battista Beccaria

**Giovanni Battista Beccaria** () var ein italiensk fysikar, fødd i Mondovì. Han var medlem av den religiøse ordenen til Dei fromme skulane frå 1732, der han studerte, og seinare underviste i, grammatikk og retorikk. Samstundes lærte han seg matematikk.

Han vart professor i eksperimentell fysikk, først ved Universitetet i Palermo, så Universitetet La Sapienza i Roma og fekk deretter ei liknande stilling ved Torino i 1748. Han underviste sidan fyrstesøner av Chablais- og Carignan-ættene, og budde sidan i Torino. I mai 1755 fekk «fellow»-medlemskap i Royal Society i London, og publiserte fleire artiklar om elektrisitet i *Philosophical Transactions of the Royal Society*. 

Beccaria gjorde mykje, både gjennom eksperiment og framstillingar, for å spreie kunnskapen om den elektriske forskinga til Benjamin Franklin og andre. 

## Kjelder

**Denne artikkelen bygger på «[[:en:Giovanni Battista Beccaria|Giovanni Battista Beccaria]]» frå ,  den 27. februar 2011.* 
*** oppgav desse kjeldene:*

*
Kvalsundskipet

**Kvalsundskipet** er eit såkalla myrfunn. To båtar frå jarnalderen vart funne i ei myr i Kvalsund i Herøy kommune på Sunnmøre, og det største av dei går under namnet Kvalsundskipet. Funnet vart utgrave i løpet av tre veker i juli månad  1920. Ved C-14-datering er det tidfest til 690±70 e.Kr.
Båtane var knuste, lagde i myra, og dekt med eit tynt torvlag.

Kvalsundfunnet vart tolka og rekonstruert Fredrik Johannessen i samarbeid med Haakon Shetelig,som var hovedansvarlig for utgravningene.
Lengda på Kvalsundskipet har vore 18 meter, breidda 3,20 meter og djupgåande 0,78 meter. Det vert sett på som ein forløpar til vikingskipa. Skipet har hatt 10 årepar. Styret har vore på høgre side og festa som på seinare vikingskip.

I 1973 vart det bygd ein rekonstruksjon av Kvalsundskipet i full storleik. Bygginga vart utført av Sigurd Bjørkedal i Bjørkedalen. Dette skipet har vore plassert ved Sunnmøre Museum. Det er no i for dårleg forfatning til brukast på sjøen.

Utifrå funnmateriala har det vore vanskeleg å fastslå om Kvalsundskipet har hatt seglføring. Det vart ikkje funne restar etter seglfeste. Dei høge stamnane gjer at det vert sett på som truleg at det var rigga for segl. Det  har vore gjort forsøk med å segle det nybygde Kvalsundskipet. Det vart då rigga med eit lågt råsegl. Desse forsøka viste at skipet hadde brukbare segleigenskapar.

Den minste båten i Kvalsundfunnet, var ein færing på 9,55 meter.
## Galleri

Fil:Kvalsundseglar.JPEG|Forsøk med segling av Kvalsundskipet
Fil:Kvalsundfaeringer01.jpg|Kopi av færingen frå Kvalsundfunnet
Fil:Kvalsundskipkeip.jpg|Keip på Kvalsundskipet
Fil:Surreklampar Kvalsundskipet.jpg|På Kvalsundskipet var botnborda surra til banda med vidjar gjennom klampar på borda. På kopien er surringsklampane fastklinka på borda


## Kjelder

*Vikingskip.com
Horace-Bénédict de Saussure

**Horace-Bénédict de Saussure** () var ein sveitsisk naturforskar og far til Nicolas-Théodore de Saussure. 

Saussure var 1762-1786 professor i fysikk og filosofi i Genève. Han gjorde studiet av Alpane og Jurafjella, og studerte dei geologiske, meteorologiske, fysiske og plantegeografiske tilhøva der. Han studerte òg termikk, og korleis lekamar utvidar seg når dei vert varma opp. I 1783 fann han opp hårhygrometeret. Resultatet av forskinga si skreiv han ned i *Voyages dans les Alpes* (fire volum, 1779-1796). 

Saussure slutta seg ikkje til nokre av dei stridande geologiske skulane, heller ikkje sette han opp noko nytt geologisk system, som ofte var vanleg der. 

## Kjelder

**Denne artikkelen bygger på «[[:sv:Horace-Bénédict de Saussure|Horace-Bénédict de Saussure]]» frå ,  den 27. februar 2011.* 
*** oppgav desse kjeldene:*
*https://runeberg.org/nfcd/0456.html
Elektrometer

Eit **electrometer** er eit elektrisk instrument for å måle elektrisk ladning eller elektrisk potensialskilnadar. Det finst mange forskjellige typar, får historiske handlaga mekaniske instrument til elektroniske apparat med stor presisjon. Moderne elektrometer er basert på vakuumrøyr eller faststoff-teknologi og kan nyttast til å spennings- og ladningsmålingar med særs lite tap av straum, ned til 1 femtoampere. Eit enklare, men liknande instrument, elektroskopet, virkar på liknande måte, men indikerer berre den relative storleiken til spenninga eller ladningen. 

## Kjelder

**Denne artikkelen bygger på «[[:en:Electrometer|Electrometer]]» frå ,  den 27. februar 2011.* 
*** oppgav desse kjeldene:*
** Dr. J. Frick, *Physical Technics; Or Practical Instructions for Making Experiments in Physics*  Translated By John D. Easter, Ph.D. - J. B. Lippincott & Co., Philadelphia 1862
** Robert Mfurgeson Ph.D. *Electricity* -   William og Robert Chambers, London og Edinburgh 1866
** Silvanus P. Thompson, *Elementary Lessons in electricity og Magnetism*. - Macmillan og Co. Limited,  London  1905
** Jones, R. V., *Instruments og Experiences* -  John Wiley og Sons, London  1988


## Bakgrunnsstoff
Paul Erman

**Paul Erman** () var ein tysk fysikar frå Berlin i Brandenburg. Han var sonen til historikaren Jean Pierre Erman (1735-1814), forfattar av *Histoire des refugis*. 

Erman underviste i vitskap på det franske gymnaset (Französisches Gymnasium Berlin) i Berlin og ved militærakademiet og då Unversitetet i Berlin vart grunnlagd vart han professor i fysikk. Han arbeidde hovudsakleg med elektrisitet og magnetisme, sjølv om han òg medverka til optikk og fysiologi. 

## Kjelder

**Denne artikkelen bygger på «[[:en:Paul Erman|Paul Erman]]» frå ,  den 27. februar 2011.* 
*** oppgav desse kjeldene: 
**
Jean Charles Athanase Peltier

**Jean Charles Athanase Peltier** () var ein fransk urmakar, fysikar og meteorolog.

Han oppdaga den varmeproduserande effekten til elektrisk straum som passerer gjennom overgangen mellom to forskjellige metall. Dette vert i dag kalla peltiereffekten eller Peltier–Seebeck-effekten. 

## Kjelder

**Denne artikkelen bygger på «[[:en:Jean Charles Athanase Peltier|Jean Charles Athanase Peltier]]» frå ,  den 27. februar 2011.* 
*** oppgav desse kjeldene:*
William Thomson Kelvin

**William Thomson, lord Kelvin** () var ein britisk matematisk fysikar som vert rekna som grunnleggaren av termodynamikk. Han var professor i fysikk ved Universitetet i Glasgow frå 1846 til 1899.

Han vart adla av dronning Victoria i 1892 til *baron Kelvin* (lord Kelvin) for arbeidet sitt med å leggje ein transatlantisk telegrafkabel. Namnet Kelvin kjem frå elva Kelvin som renn gjennom universitetsområda i Glasgow. Han starta ved dette universitetet ti år gammal, og då han nådde 22 år var han vorte professor her. Han vart vald som medlem av Royal Society i 1851 og var president der i perioden 1890-1895. I 1896 vart han tildelt Knight Grand Cross av Royal Victorian Order og i 1902 vart han ein av dei første medlemmane av Order of Merit. Han er gravlagt i Westminster Abbey i London.

Lord Kelvin tenkte ut den absolutte temperaturskalaen (kelvinskalaen) i 1848 og SI-eininga for temperatur, Kelvin, er kalla opp etter han. I 1951 gav han ut ei betre forklaring av skalaen, samstundes med at han kom fram til den andre termodynamikklova. I 1853 oppdaga han saman med J.P. Joule Joule-Thomson-effekten. I 1856 føresåg han Thomson-effekten. Lord Kelvin arbeidde innan mange område, tenkte ut nye metodar og gjorde mange oppfinningar. Han var konsulent for firmaet som i 1850-åra la den første transatlantiske telegrafkabelen. I dette arbeidet vart det naudsynt å nytte særs følsame måleinstrument, og han konstruerte då speilgalvanometeret

Lord Kelvin vart utnemnd til æresdoktor ved Det Kongelege Fredriks Universitet i samband med feiringa av 100-årsdagen for fødselsdagen til Niels Henrik Abel i 1902.

## Prisar og utmerkingar
* 1883 – Copleymedaljen

## Kjelder
*
Francis Ronalds

**Sir Francis Ronalds** (1788-1873) var ein meteorolog, oppfinnar og pioner innan elektrisk telegraf. Han vart slått til riddar i 1870 for bidraga hans til vitskapen.

## Kjelder

**Denne artikkelen bygger på «[[:en:Francis Ronalds|Francis Ronalds]]» frå ,  den 27. februar 2011.* 
*** oppgav desse kjeldene:*
CISV

**CISV** (tidlegare Children′s International Summer Villages) er ein barne- og ungdomsorganisasjon som arbeider for fred gjennom utveksling av barn og ungdom. Målet er å skape globale venskap og auke forståinga mellom folk og najonar. CISV er religiøst og partipolitisk uavhengig. Den internasjonale organisasjonen CISV vart skipa i 1951, og den norske greina CISV Noreg har vore med sidan star­ten. CISV Noreg er med i LNU.

## Historie
Initiativtakaren til CISV var dr. Doris Twitchell Allen, ein amerikansk psykolog. Ho fekk ideen til CISV i 1946, då store delar av Europa låg i ruinar etter andre verdskrigen. I 1951 vart den fyrste barneleiren arrangert i Cincinnati i USA.

## Organisasjon
CISV International har hovudkontor i Newcastle upon Tyne på Dei britiske øyane, men det meste av aktiviteten foregår lokalt. Over 70 land er med (per 2012).

## Gallery

File:CISV_FlagFR_1995.jpg|CISV Flag
File:Cisv_Song.jpg|CISV Song
File:CISV Board of Trustees in session AIM 2010.jpg|Board of Trustees in session AIM 2010
File:CISV_Graz.jpg|CISV Austria 1958
File:CISV_Graz_1958.jpg|CISV Austria 1958
File:CISV JB Example.jpg|Junior Branch


## Referansar

## Bakgrunnsstoff
*CISV
*CISV Norge 
*Camp kids were given global mission, Cincinnati Post 2001
Charles-Augustin de Coulomb

**Charles Augustin Coulomb** () var ein fransk fysikar og ingeniør. Han kom fram til Coulomblova. 

Frå 1802 var han i offentleg teneste som rådgjevar ved innføringa av standardar for mål og vekt. Frå 1804 var han generalinspektør for det franske undervisningsvesenet. Coulomb fann opp på ny og utvikla torsjonsvekta som gjorde han i stand til å utføre presisjonsmålingar av krefter mellom elektriske ladningar. I 1785 påviste han at krafta, K, mellom to ladningar, q1 og q2, er proporsjonal med produktet av ladningane, og omvendt proporsjonal med kvadratet av avstanden, r, mellom dei. Seinare viste Coulomb at tilsvarande lov òg gjeld for kraftverknaden mellom to magnetiske polar. Coulomb utforma i tillegg friksjonslovene.

Dei viktigaste verka hans om elektrisitet og magnetisme finst i sju avhandlingar frå åra 1785–89. 

Eininga coulomb (symbol C) for elektrisk ladning er kalla opp etter han. 

## Kjelder
Tettstader i Østfold

Det er 55 **tettstader i Østfold** fylke (2023). Av dei kallar Moss, Halden, Askim og Mysen seg by.

Ca. 87&nbsp;% av dei som bur i Østfold bur i tettstadene, medan landsgjennomsnittet er 83&nbsp;%. 70,5&nbsp;% av folkesetnaden budde i ein av dei fem største tettstadene i 2023.

Aremark kommune har ingen  tettstad, dei elleve andre kommunane i Østfold fylke har alle minst ein tettstad. Kort gjengjeve er SSB sin definisjon på tettstad ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for meir informasjon om tettstadomgrepet. 

## Tettstadane i Østfold etter folkesetnad
Solbakken-Sofienberg er ein  ny tettstad frå 2022, Nylende er ny frå 2023.

## Kjelder
* Statistisk sentralbyrå: 
** 
** 
** 

## Referansar
Kelvingenerator

**Kelvingenerator** er ein elektrostatisk generator oppfunnen av Lord Kelvin (1867). Kelvin kalla apparatet ein «vassdrope-kondensator». Apparatet nyttar fallande vassdropar til å skape spenning ved å nytte positiv tilbakekopling og elektrostatisk induksjon som skjer mellom samankopla, motsett ladde system. 

## Kjelder

**Denne artikkelen bygger på «[[:en:Kelvin water dropper|Kelvin water dropper]]» frå ,  den 27. februar 2011.* 
*** oppgav desse kjeldene:*
Oreigning

**Oreigning** eller **ekspropriasjon** er i norsk juridisk terminologi ei tvungen avståing av eigedomsrett og andre rettar til fast eigedom (grunn, hus osb.) som styresmaktene sett i verk for å gjennomføre offentleg vedtekne arealplanar, eller for andre føremål i medhald av lov. Erstatninga for avståinga vert fastsett ved rettsleg skjøn styrt av tingretten.

Før det vert gjort vedtak om oreigning skal det offentlege ha freista å kome fram til friviljug avståing mot betaling.

## Bakgrunnsstoff
*Lovdata: Lov om oreigning av fast eigedom
Sædcelle

**Spermiar** eller **sædceller** er kjønnsceller som finst i sæden hos menn og hannkjønn generelt. 

Éi sædcelle og éi eggcelle kan smelte saman, og danne grunnlaget for ei befrukting, og dermed  eit nytt individ av arten. Hos nokre artar, særleg hos meir primitive dyr, kan likevel ein befruktning skje utan kjønnsleg samkvem. Dette skjer ved sjølvbefrukting, kalla partenogenese. 

Sædcella blir danna i testiklane, modningsprosessen tar ca. 75 dagar. 

## Struktur
Testosteron

**Testosteron** er eit hormon som bidreg til utvikling av mannlege kjønnskarakteristika, eller eit androgent steroidhormon. Testosteron vert produsert i testiklane og i binyrebarken hos både menn og kvinner. Det vert danna av kolesterol med hjelp av andre steroid.

Testosteron er det dominerande androgenet hos menn, og det stimulerer til utvikling av mannlege kjønnskarakteristika som vekst av mannlege kjønnsorgan, stemmeskifte i puberteten, auka muskelmasse hos menn, utvikling av skjegg og andre kroppshår og feitt rundt magen og livet (abdominal feittfordeling) hos vaksne menn. Testosteron er viktig for normal seksualfunksjon og ereksjon.

## Nivå
Testosteronnivået varierer mellom 200 og 1200 ng/dl for menn og mellom 15 og 70 ng/dl for kvinner.

## Doping
Testosteron kan òg nyttast til doping, og stoffet står på dopinglista til antidopingbyråa WADA og Antidoping Norge. Strukturen til testosteron blir også etterlikna i mange dopingmiddel. Om testosteron blir tilført kunstig sluttar kroppen (mellombels) å produsere hormonet i testiklane sjølv. Testosteron kan omdannast til det kvinnelege kjønnshormonet østrogen ved hjelp av enzymet aromatase. Då vert det oppnått ein omvend effekt hos menn som tar inn (for mykje testosteron, ved at dei får bryst (gynekomasti).

## Kjelder
* Omsett frå Wikipedia på bokmål, innhenta søndag 27. februar 2011, klokka 14:47.

## Bakgrunnsstoff
* Is Your Testosterone Level "Normal"?
Njardar vikinglag

**Njardar Vikinglag** er ein organisasjon som jobbar med å formidle historie frå vikingtida. 

## Laget
Laget vart skipa 20. november 2005 og har base i Gudvangen. Njardar Vikinglag hadde i overkant av 100 betalande medlemmar per 2008. Dei gjev ut nyheitsbrevet *Njardarnytt* og har diskusjonsforum på Internett. Leiar er Georg Olafr Reydarsson Hansen. Laget er registrert i Brønnøysundregistra med org.nr. 989477129.

## Aktivitetar
Medlemmane jobbar med å byggje ein vikinglandsby i Gudvangen, og kvart år arrangerer laget vikingmarknad i Gudvangen. Dei har også laga vikingbåten «Njardar». Laget held også kurs i gamle handarbeidsteknikker og bogeskyting med langboge. Dei held oppvising på vikingmarknadar og festivalar, museum og historiesenter i inn- og utland.

## Bakgrunnsstoff
* Njardar Vikinglags si heimeside 
* BT.no - «Njardar» sjøsett 
* Groruddalen.no - Levde som vikinger
* Njardar Vikinglag på MySPace

*Omsett frå Bokmålswikipedia 27.02.2011*
Landskrona

**Landskrona** er ein svensk by og centralort i Landskrona kommun i Skåne län i landskapet Skåne. I 2005 hadde byen  innbyggjarar. 

## Om Landskrona

Landskrona fekk bystatus i 1413 av Erik av Pommern, og ved freden i Roskilde 1658 blei byen svensk. Ein av hovudattraksjonane i byen Landskrona slott, bygd av den dansk-norske kongen Christian III. Det er ferjesamband til øya Hven, der astronomen Tycho Brahe heldt til. Bror hans Jørgen Ottesen Brahe var lensmann på Landscrone slot 1588-91, og hadde der besøk av broren i dei nyoppførte bygningane innanfor slottsmurane. 

## Moderne tid
Kunsthallen i byen blei bygd i i 1963 til 550-års jubileet til byen som ein utstillingshall for industrielt design. Han er teikna av arkitekt Sten Samuelsson, og er den einaste bygningen som blei ståande i slottsparken etter at jubileet var over. Kaptensgårdens skulpturpark, som ligg kring kunsthallen, er ein permanent skulpturpark. Byen er kjend for dei mange vakre kolonihagane sine. 

Idrettshallen i Landskrona, med sine 1100 sitteplassar, blei teikna av den danske arkitekt Arne Jacobsen og innvigd i 1965. Fotballaget Landskrona BoIS kjem frå Landskrona.

## Bakgrunnsstoff
*Nettstaden til Landskrona kommun
Parentonym

**Parentonym** er personlege etternamn eller mellomnamn laga av fornamnet til ein av foreldra og ei ending som viser familietilknyting, på norsk vanlegvis endinga -(s)son eller -(s)dotter, evt -(s)sønn eller -(s)datter eller vaiantar av dette. 

Nemninga parenttonym vert slik brukt som ei kjønnsnøytral fellesnemning for dei kjønnsspesifikke nemningane patronym og matronym.

I tradisjonell norsk kultur har det vore klårt sterkast tradisjon for å ta parentonym etter namnet til far til barnet, altså patronym. 

## Kjelder
*Ot.prp. nr. 31 (2001-2002)
Eslöv

**Eslöv** er ein svensk by og centralort i Eslöv kommun i Skåne län i landskapet Skåne. I 2005 hadde byen  innbyggjarar. 

Eslöv fekk bystatus i 1911.


Fil:Stadsparken i Eslöv-1.jpg|Stadsparken i Eslöv
Fil:Medborgarhuset i Eslöv-1.jpg|Medborgarhuset i Eslöv
Fil:MbhEslövsvapen.jpg|Eslövs byvåpen på Medborgarhuset
Fil:EslovMalmohusen.jpg|Joel Sallius Park med Malmöhusen

  
## Bakgrunnsstoff
*Nettstaden til Eslöv kommun
Trelleborg

**Trelleborg** er ein svensk by og centralort i Trelleborgs kommun i Skåne län i landskapet Skåne. I 2005 hadde byen  innbyggjarar. 

Trelleborg er den sørlegaste byen i Sverige. Han fekk kjøpstadsrettar i 1257, men Trelleborg var busett alt på 700-talet. I dag er Trelleborg ein vakker industriby ved sjøen. Den viktigaste industrien er gummi (Trelleborg AB), men Trelleborg blir sett på kartet på grunn av den store hamna i byen (Trelleborg Hamn AB). Her går det båtsamband med Scandlines, TT-Line og Unity Line til Sassnitz, Rostock, Travemünde og Swinoujscie. Andre store føretak i Trelleborg er Dux og Akzo Nobel Inks (FlintGroup).

## Historie

Trelleborg er nemnd for første gong i 1257, men var busett alt på 700-talet. Namnet Trelleborg kjem frå ei trelleborg som er frå vikingtida. Borga blei oppdaga på 1980-talet, og blei restaurert på 1990-talet. Området er vidare bygd ut med eit  amfiteater i 2005.

Den første kyrkja i Trelleborg, *St Nicolai kyrka*, blei påbyrja på 1200-talet og er teikna av arkitekten Helgo Zettervall. Det blei òg bygd eit stort fransiskanarkloster i 1247 eller 1267, men det er berre små delar av grunnmuren som framleis står på *Gamla torg*. 

Trelleborg blei med på flyttelasset då den danske prinsessa Sophia gifta seg med den svenske kongen Valdemar Birgersson. Trelleborgarane byrja då å betale skatt til Sophia og Valdemar.

## Galleri

Klosterruinens trädgård, Trelleborg.jpg|Klosterruinparken
Trelleborg Centralstation asv2024-07.jpg|Trelleborg jernbanestasjon
Trelleborgen.jpg|Trelleborgen


## Sjå òg
*Trelleborgs FF

## Kjelder

## Bakgrunnsstoff

*
Lars Grini

**Lars Grini** () i Gran, er ein norsk, tidlegare skihoppar. Han vann bronsemedaljen i storbakkerennet under Vinter-OL 1968 i Grenoble, og vann to år seinare ein ny medalje av same valør under verdsmeisterskapen i Štrbské pleso, den gongen i normalbakken. Tidlegare, i 1967-sesongen, sette han verdsrekord i skiflyging i Oberstdorf med eit hopp på 150 meter. Han tevla for Ski- og fotballklubben Lyn.

## Fremste prestasjonane
Grini slo gjennom i 1965-sesongen. Etter å ha vunne bronsen under noregsmeisterskapen i normalbakken Midstubakken, bak Bjørn Wirkola og Torgeir Brandtzæg, imponerte han stort under Holmenkollrennet i mars. Han forbetra den årsgamle bakkerekorden i Holmenkollbakken med to meter til 89 meter. Grini enda på andreplass, 1,2 poeng bak vinnaren av tevlinga, Dieter Neuendorf.

To år seinare var Grini tilbake i toppen, vann Svenska skidspelen, men vert særleg hugsa for verdsrekorden som han sette i skiflygingsbakken i Oberstdorf. Med eit hopp på 150 meter forlenga han rekorden for verdas lengste skihopp med fire meter.

I 1968 vart Grini beste nordmann under OL-rennet i storbakken og vann bronsemedaljen. Han vart nummer 13 i normalbakken. Ny bronse kapra han under verdsmeisterskapen i Strbske Pleso i 1970, då i normalbakken, i storbakken vart resultatet ein 11. plass.

Same sesongen, 1970, vart Grini noregsmeister fyrste gongen, han vann då normalbakkerennet i Trondheim. Sidan fekk han to til NM-gull, i 1973 og 1974, det siste i storbakken. I alt vann Grini tre gullmedaljar, like mange sølvmedaljar og fire bronsemedaljar under NM-hopprenn.

### Besteplasseringar i internasjonale meisterskap og renn
*1965: Nr 2 i Holmenkollen
*1967: Vinnar av Svenska Skidspelen i Falun 
*1967/68: Bronsemedalje i storbakken under OL i Grenoble. Nr 2 i Oberstdorf og i Lahti
*1969: Vinnar av Svenska Skidspelen i Falun, nr 3 i Bischofshofen
*1970: Bronsemedalje under verdsmeisterskapen i Strbske Pleso
*1971: Nr 12 i Svenska Skidspelen i Falun
*1972: Nr 8 i Holmenkollen
*1974: Nr 15 i Holmenkollen

### Medaljar og besteplasseringar i noregsmeisterskap
*Ski-NM 1965: Bronsemedalje i normalbakken i Oslo
*Ski-NM 1967: Sølvmedalje i normalbakken i Mo i Rana
*Ski-NM 1968: Sølvmedalje i normalbakken på Ørskog, bronsemedalje i storbakken i Bærum
*Ski-NM 1969: Nr 7 i storbakken på Odnes
*Ski-NM 1970: Noregsmeister normalbakken i Trondheim
*Ski-NM 1971: Bronsemedalje i normalbakken i Rælingen
*Ski-NM 1972: Bronsemedalje i normalbakken i Trondheim
*Ski-NM 1973: Noregsmeister normalbakken på Vang, sølvmedalje i storbakken på Lillehammer
*Ski-NM 1974: Noregsmeister i storbakken i Meldal
*Ski-NM 1976: Nr 5 i storbakken på Rena

Grini la opp som skihoppar i 1976. Sidan dreiv han oppdrett av travhestar heime på Gran.

## Kjelder
**Sportsboken*, aktuelle årgangar

## Bakgrunnsstoff
* 
* Scanpix
Kjersti Kollbotn

**Kjersti Kollbotn** () er ein norsk sivilingeniør og forfattar frå Breim i Nordfjord, no busett i Tromsø.  Etter examen artium utdanna ho seg til sivilingeniør, med doktorgrad i byplanlegging (NTNU, 1993). Feltarbeidet gjorde ho i Guatemala. Ho har vore forskar ved Norsk institutt for by- og regionforsking, og har sidan 1995 budd i Tromsø.

Kjersti Kollbotn  har tatt forfattarutdanning ved Universitetet i Tromsø og i Bø og er ein av fem medlemmar i gruppa «Jernbanepoetene». Ho debuterte som skjønnlitterær forfattar med boka *Eg er mamma, eg skal vere god* i 2009. For denne boka blei ho heidra med Blix-prisen i 2010.

I 2015 blei ho tildelt Tanums kvinnestipend.
Kollbotn var styremedlem i Nordnorsk forfattarlag i 2007-2011.

## Bibliografi
### Bøker
*

*

*

*

*
*
*
*
### I bøker - eit utval
*

*

*

### I tidsskrift - eit utval
*Lokalhistoriske artiklar Sogn og Fjordane

## Prisar og utmerkingar
* 2010 &ndash; Blixprisen for *Eg er mamma, eg skal vere god*
* 2015 &ndash; Tanums kvinnestipend

## Referansar

## Bakgrunnsstoff
* Om Kjersti Kollbotn i Lokalhistoriske artiklar Sogn og Fjordane
* Om Kjersti Kollbotn i Allkunne.no
Odnes

**Odnes** er ei bygd i Søndre Land kommune i Innlandet fylke. Bygda ligg på nordsida av Randsfjorden, ved riksveg 33, og har namn etter garden Odnes. Jarnbanestasjonen Odnes på 139 meter over havet låg på den nedlagde Valdresbana, 140&nbsp;km frå Oslo og 70&nbsp;km frå Fagernes. Odnes var stoppestad den gongen dampskip gjekk i rutetrafikk på Randsfjorden.

Odnes er kjend for den store hoppbakken Odnesbakken. I denne hoppbakken sette Birger Ruud verdsrekord i skihopping med 76,5 meter i 1931. Same året sette Johanne Kolstad verdsrekord for kvinner med 46,5 meter. Også Merete Kristiansen sette verdsrekord då ho i 1989 hoppa 111 meter i Odnesbakken. Ei rad noregsmeisterskap vart avvikla i bakken, det siste i 2002. Odnesbakken vart riven i 2008.

## Kjelder
* *Norsk Allkunnebok. IX. bandet*. 1959
Simrishamn

**Simrishamn** (tidlegare dansk *Simmershavn*, tidlegare òg *Cimbers hamn*) er ein svensk by og centralort i Simrishamn kommun i Skåne län i landskapet Skåne. I 2020 hadde byen  innbyggjarar.

## Historie

Simrishamn er fyrst nemnd som «Svimraros» i år 1123, då Sigurd Jorsalfare ifølgje Heimskringla skal ha kome siglande hit og gjort utfall  herfrå mot Tommerup.

Før byen blei kjøpstad var det eit lite fiskeleie på staden, som var hamn for den nærliggande kjøpstaden Tommerup, der den danske kongen hadde eit myntverk. Simmershamn fekk kjøpstadsprivilegium og ei ny kyrkje, Sankt Nicolai på byrjinga av 1300-talet. Byen blømde under Kristian IV, men blei i 1655 kraftig råka av pest. Byen var ein viktig del i handelen med det nærliggande Bornholm. 

I 1657 vitja kong Frederik III byen, og året etter gjekk Simrishamn over til Sverige. Den svenske arméen hogg ned den omkringliggande bøkeskogen, for å unngå at motstandsmenn og snapphanar kunne gøyme seg i han. Busetjarane sørgde over tapet av skogen, og over at svina ikkje lenger kunne finne føde i han. Det blei innført toll og restriksjonar på handelen med Danmark og Bornholm, noko som medverka til at byen gjekk i dvale i ein lengre periode. 

I dag er Simrishamn eit ynda turistmål på Österlen.

## Kjelder

## Bakgrunnsstoff

*
Got to Be Certain

«**Got to Be Certain**» er ein dansepopsong utført av den australske songaren Kylie Minogue, skriven og produsert av dei britiske låtskrivarane Stock Aitken Waterman for det fyrste studioalbumet hennar, *[[Kylie av Kylie Minogue|Kylie]]* (1988).

Songen vart utgjeven som den tredje singelen våren 1988. Den nådde toppen på hitlista i Australia, Belgia og Finland. Det nådde Topp 10 i Frankrike, Tyskland, Sør-Afrika, New Zealand og Storbritannia.

## Format og sporliste
;CD-singel
#«Got to Be Certain» (Extended Mix) – 6:36
#«I Should Be So Lucky» (Extended Mix) – 6:08
#«Got to Be Certain» (Instrumental) – 3:17

;7" vinylsingel
#«Got to Be Certain» - 3:17
#«Got to Be Certain» (Instrumental) - 3:17

;12" vinylsingel
#«Got to Be Certain» (Extended Mix) – 6:36
#«Got to Be Certain» (Instrumental) – 3:17
#«Got to Be Certain» – 3:17

## Topplisteplasseringar

## Bakgrunnsstoff
* ''Got to Be Certain'' på Allmusic
Hyltebruk

**Hyltebruk** er ein svensk by og centralort i Hylte kommun i Halland län i landskapet Småland. I 2005 hadde byen  innbyggjarar. Det er administrasjonssenteret i Hylte kommun og i år 2005 budde det 3&nbsp;752 innbyggjarar der.

## Bakgrunnsstoff
*Nettstaden til Hyltebruk kommun
Laholm

**Laholm** er ein svensk by og centralort i Laholm kommun i Hallands län i landskapet Halland. I 2014 hadde byen  innbyggjarar. 

Laholm ligg ved utløpet til elva Lagan i Laholmsbukten. Han er den minste og eldste byen i Halland. Laholm fekk bystatus på 1200-talet. 

## Bilete

Fil:Laholms kyrka med snö.jpg|Laholm kyrkje
Fil:Gamlastationshuset.jpg|Gamle jernbanestasjon
Fil:Flicka med fåglar i håret Ernst Eberlein.jpg|
Fil:Laholmskyltstadshotell.jpg|Stadshotellet
Fil:Laholmskraftverk.jpg|Kraftverket Lagaholm
Fil:Silolaholm.jpg|Gammal silo ved Järnvägsgatan
Fil:Laholmbro1.jpg|Gammal jernbanebru ved Lagaholm
Fil:Laholmbro2.jpg|Gammal jernbanebru ved Lagaholm
Fil:Teckningsmuseet1.jpg| Teckningsmuseet
Fil:Laholms Tidning.jpg| Laholms tidnings kontor
Fil:Laholm-060621-155.jpg|Laholm kyrkje


## Bakgrunnsstoff
*Nettstaden til Laholm kommun

## Referanser
Idrettslag

**Idrettslag** er organisasjonar som tilrettelegg for idrettsaktivitetar. Dei kan òg kallast *idrettsklubb*, *idrettsforeining*, *sportsklubb* og liknande. Idrettslag kan spesialisera seg på éin idrett, såkalla *særidrettslag*. Denne typen idrettslag vil ofte ha namn etter idretten dei organiserer. Dei fleste idrettslag administrerer fleire idrettar og kan kallast *fleiridrettslag*.

Idrettslag er som oftast knytt til eit mindre geografisk område, gjerne rundt ein skule med idrettshall eller idrettsanlegg. Idrettslag kan organisera lag til konkurransar, ha felles drakter og ein felles identitet. Idrettslag kan òg stå for drift eller bidra til bygging av idrettsanlegg gjennom til dømes lotteri eller dugnad.

## Vanlege forkortingar
* BBK = Basketballklubb
* BK = Ballklubb, basketballklubb
* CK = Cykleklubb
* FIK = Friidrettsklubb
* FIL = Friidrettslag
* FSK = Fallskjermklubb
* FK = Fotballklubb
* FK = Flyklubb
* HK = Håndballklubb
* HPK = Hang- og Paragliderklubb
* IBK = Innebandyklubb
* IF = Idrettsforening
* IHK = Ishockeyklubb
* IK = Idrettsklubb
* IL = Idrettslag
* LSK = Luftsportsklubb
* OK = Orienteringsklubb
* OL = Orienteringslag
* SF = Sportsforening, ski- og fotballklubb
* SFK = Ski- og fotballklubb
* SK = Sportsklubb, skiklubb, skøyteklubb, sykkelklubb eller svømmeklubb
* TF = Turnforening
* TIF = Turn- og idrettsforening
* TIL = Turn- og idrettslag
* UIL = Ungdoms- og idrettslag
* VBK = Volleyballklubb

## Bakgrunnsstoff
Falkenberg

**Falkenberg** er ein svensk by og centralort i Falkenberg kommun i Halland län i landskapet Halland. I 2005 hadde byen  innbyggjarar. 

Borga Falkenbergshus blei bygd ved ein foss på sørsida av elva Ätran ein gong i slutten av 1200-talet medan Erik Menved var konge. Ho blei den siste utposten til den danske kongen mot nord. På den andre sida av elva, skiftevis under svensk og norske styre, voks handelsplassen Ätraby fram. Fleire kongeleg møter skal ha funne stad i området, og det var herfrå at Kristoffer II gav marknadsbyprivilegium for Halmstad.

Borga brann fleire gonger, og etter den siste brannen i 1434 overtok namnet til borga i byen. Falkenberg fekk bystatus i 1558.   

I dag framstår Gamla Stan med St. Laurentii kyrkje frå 1300-talet, som ein av dei best bevarte historiske bykjernene i Sverige. 

## Kjende personar frå Falkenberg
*Stellan Bengtsson

## Bakgrunnsstoff
*Nettstaden til Falkenberg kommun
Christian Stephansen

**Lauritz Christian Stephansen** () var ein  norsk skipper, handelsmann, skipsreiar og stortingsmann frå Tjølling i Vestfold.
 
Stephansen var son til ein prest. Fram til 1832 var han skipper, slo seg då ned i Arendal der han dreiv handel og var skipsreiar. På eigedomen Strøsmbones ved Arendal dreiv han eit skipsverft.

Han var medlem av bystyret i Arendal frå 1839, tida 1848-61 sat han i formannskapet. Stephansen var sterkt delaktig både då det vart oppretta skipsassuranseforeing og då eit sjøforsikringsselskap vart danna. Han var medlem av kongelege kommisjonar vedkomande loslova i 1849, sjøfartslova i 1850 og eksamensording for styrmenn i 1856. I 1847 møtte han og ein svenske i Paris med fullmakter til å forhandle fram ein handelsavtale mellom Noreg og Sverige på den eine sida og Frankrike på den andre. Saman med Henrik Helliesen forhandla han i 1858 i Hamburg om å take opp eit stort statslån. 

Stephansen vart vald å representere Arendal og Grimstad på Stortinget 1857-58. Grunna sjukdom møtte han ikkje i 1857. Men han var med på omframstortinget i 1858, der han var medlem av finanskomiteen.

Han døydde på eigedomen Strømsbones i 1863. Enka oppretta 'Christian Stephansens legat', stort kr 7&nbsp;000. Midlane frå legatet skulle gå til gamle og verdig trengande sjømenn.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
Varberg

**Varberg** er ein svensk by og centralort i Varberg kommun i Hallands län i landskapet Halland. I 2005 hadde byen  innbyggjarar. 

Varberg er eit turist- og handelssentrum med hamn, og (til 2020) ferjesamband med Grenaa i Danmark.

## Bakgrunnsstoff
*
Chr. Stephansen

**Lauritz Christian Stephansen** () var ein skipsreiar frå Arendal. Christian Stephansen var farbroren hans.

Stephansen var skipsreiar i heimbyen fram til om lag 1891. Sidan flytta han verksemda til Kristiania, der folketeljinga 1900 kallar han disponent og skipsreiar. Han designa Norsk Selskab til Skibbrudnes Redning si skøyte RS «Liv».

Han døydde mellom folketeljingane i 1900 og 1910.

## Kjelder
* Folketeljingane frå 1865, 1900, 1910